WWE Raw

Το WWE Raw (επίσης γνωστό ως Monday Night Raw ή απλώς Raw), είναι Αμερικανικό τηλεοπτικό πρόγραμμα επαγγελματικής πάλης του WWE. Προβάλλεται ζωντανά κάθε Δευτέρα σε εβδομαδιαία βάση στο Netflix. Έκανε πρεμιέρα στις 11 Ιανουαρίου 1993 και θεωρείται ένα από τα σημαντικότερα προγράμματα του WWE, μαζί με το SmackDown. Από το πρώτο του επεισόδιο μέχρι σήμερα, το Raw έχει μεταδοθεί ζωντανά από 209 διαφορετικά στάδια, 172 πόλεις και 11 διαφορετικές χώρες.

 Πρωταθλητές 
 Πρωτάθλημα  Πρωταθλητής  ΣόουΠαγκόσμιο Πρωτάθλημα Βαρέων Βαρών Γκούνθερ SummerSlam (2024)Διηπειρωτικό ΠρωτάθλημαΜπρον Μπρέικερ RawΠαγκόσμιο Πρωτάθλημα Γυναικών Λιβ Μόργκαν King and Queen of the Ring (2024)

 Ιστορία 

 «Οι Πόλεμοι της Δευτέρας» (1993-2001) 
Τo Raw προβλήθηκε για πρώτη φορά στις 11 Ιανουαρίου 1993 μέσα από ένα μικρό θέατρο της Νέας Υόρκης το Γκραντ Μπόλρουμ (Grand Ballroom). Στο πρώτο επεισόδιο αγωνίστηκαν οι: Γιοκοζούνα, Κόκο Μπι Γουέαρ, Στάινερ Μπράδερς, Εξεκιούσιονερς, Σον Μάικλς, Μαξ Μουν, Αντερτέικερ, Ντάμιαν Ντιμίτρο και Ραζόρ Ραμόν. Εμφανίστηκαν επίσης και οι Μπόμπι Χίναν, Βινς Μακμάν, Ράντυ Σάβατζ και Ντόινκ ο Κλόουν.

Το 1995 το World Championship Wrestling (WCW) άρχισε να προβάλλει το νέο του σόου με τίτλο "WCW Monday Nitro" σε εβδομαδιαία βάση. Ο διευθυντής του WCW, Έρικ Μπίσοφ εκμεταλλεύτηκε το γεγονός ότι τα επεισόδια του Raw ήταν μαγνητοσκοπημένα σε αντίθεση με τα ζωντανά επεισόδια του Nitro και μαρτυρούσε τα αποτελέσματα των αγώνων του Raw. Μερικοί οπαδοί του Raw άρχισαν να παρακολουθούν μέσω του -τότε- ανερχόμενου Ίντερνετ τα αποτελέσματα του σόου.

To 1997 τo Raw μετονομάστηκε επίσημα σε Raw is War. Σε μια προσπάθεια του σόου να ξεπεράσει σε τηλεθέαση το WCW Nitro που νικούσε στις τηλεθεάσεις επί 84 σερί εβδομάδες, το Raw is War άνοιξε πόλεμο με το Extreme Championship Wrestling (ECW). Τελικά η νίκη για το Raw is War ήρθε μετά από την μεγάλη αντιπαλότητα που ακόμα και σήμερα θεωρείται η καλύτερη στην ιστορία της επαγγελματικής πάλης μεταξύ Ώστιν-Μακμαν, αλλά και από λάθη του WCW όπως χρήση των ίδιων παλαιστών σε κάθε σόου (Χόγκαν, Νας) και παραμέληση νέων αστεριών όπως Κρις Τζέρικο και Έντι Γκερέρο. Τελικά το 2001 η αντιπαλότητα των εταιρειών τελείωσε μετά την αγορά του WCW από τον Βινς Μακμάν. Το τελευταίο επεισόδιο του WCW προβλήθηκε στις 21 Μαρτίου 2001.

 «Ναυαρχίδα» του WWE και άλλα (2001-παρόν) 
μικρογραφία|280x280εσ|Η αρένα του Raw.
Από το 2001 που εξαγοράστηκε το WCW, και οι παλαιστές του εισχώρησαν στο WWE, υπήρξε η ανάγκη για διαχωρισμό του ρόστερ, έτσι το SmackDown που ήταν το δεύτερο πρόγραμμα μετά το Raw, πήρε τους μισούς παλαιστές και έφτιαξε το δικό του ρόστερ. Όμως πάντα το Raw ήταν το κύριο σόου του WWE και μέχρι και σήμερα αυτό δεν έχει αλλάξει, μόνο μερικές χρονιές, έγινε προσπάθεια να φανούν ισοδύναμα.

To 2008, το WWE ξεκίνησε να προβάλλει τα σόου του σε High-Definition (Υψηλή Ευκρίνεια). Το Raw ήταν το πρώτο σόου από τα υπόλοιπα του WWE, που προβλήθηκε σε HD. Αλλαγή έγινε και στα σκηνικά. Επίσης, το WWE ξεκίνησε κατά διαστήματα να διοργανώνει τρίωρα Raw με αστέρες από τα παλιά και άλλους διάσημους.

Για μια περίοδο, από τον Ιούνιο του 2009 ως τον Ιούνιο του 2010 είχε καθιερωθεί συστηματικά κάθε εβδομάδα, την διαχείριση του ρόστερ να διευθύνουν διαφορετικοί celebrities της Αμερικής, με τον Guest host. Από τον Ιούλιο του 2010 και έπειτα η ονομασία άλλαξε σε Guest star και απλώς έκαναν σποραδικά εμφανίσεις, διάσημα πρόσωπα της σόου-μπιζ.

Από το τέλος του Αυγούστου του 2012, το WWE, καθιέρωσε για λίγους μήνες την λέξη SuperShow και για το Raw αλλά και για το SmackDown, για να δείξει ότι πλέον δεν υπάρχουν διακρίσεις ανάμεσα στα δύο σόου.
Επίσης, ο διαχωρισμός των ρόστερ έπαψε να υπάρχει, αφού όλοι οι παλαιστές μπορούν να διεκδικήσουν πλέον όλους τους τίτλους και να εμφανίζονται και στα δύο σόου. Στις 23 Ιουλίου, το Raw συμπλήρωσε χίλια επεισόδια και διεξήχθη ένα εορταστικό τρίωρο επεισόδιο, με πολλούς θρύλους να επιστρέφουν και πολλά σενάρια να εκτυλίσσονται.

 Αφιέρωμα σε Γκερέρο και Μπενουά 
Στις 14 Νοεμβρίου 2005 το WWE έκανε ένα αφιέρωμα για να τιμήσει για τελευταία φορά  τον Έντι Γκερέρο. Στο σόου προβλήθηκαν βίντεο από την καριέρα του Μεξικανού θρύλου και έγιναν και οι εξής αγώνες: Κέιν & Μπιγκ Σόου vs. Τζόνι Νάιτρο & Τζόι Μέρκιουρι, Κερτ Ανγκλ vs. Σέλτον Μπέντζαμιν, Women's battle royal, Γιουτζίν vs. Σάιμον Ντιν, Ρικ Φλερ vs. Γουίλιαμ Ρίγκαλ, Τζον Σίνα vs. Ράντυ Όρτον.

To Raw επίσης έκανε 3ωρο αφιέρωμα στις 25 Ιουνίου 2007 και για να τιμήσει τον θάνατο του Κρις Μπενουά. Παρόλα αυτά μόλις ο Βινς Μακμάν έμαθε με ποιόν τρόπο πέθανε ο Κρις Μπενουά ζήτησε συγγνώμη για το αφιέρωμα που έκανε. Επίσης ο Μπενουά δεν συμπεριλήφθηκε ποτέ στο λεγόμενο Hall of Fame.

 Εορταστικό 1000ό επεισόδιο
Στις 23 Ιουλίου 2012, το Raw συμπλήρωσε 1000 επεισόδια. Για τον εορτασμό, έγινε ένα ξεχωριστό 3ωρο, 1000ο επεισόδιο, με επιστροφές πολλών ιστορικών για το πρόγραμμα προσώπων. Πραγματοποιήθηκαν οι αγώνες Σι Εμ Πανκ vs. Τζον Σίνα, Κρίστιαν vs. Μιζ, Σέιμους, Ρέι Μιστέριο & Σιν Κάρα vs. Ντολφ Ζίγκλερ, Αλμπέρτο Ντελ Ρίο & Κρις Τζέρικο, Τζακ Σουάγκερ vs. Μπρόντους Κλέι και Χιθ Σλέιτερ vs. Λίτα.

Μερικοί από αυτούς που εμφανίστηκαν εκτός αγώνων, ήταν οι Βινς Μακμάν, Στέφανι Μακμάν, Τριπλ Έιτς, Σον Μάικλς, Σιν Γουάλτμαν, Μπροκ Λέσναρ, Ντουέιν "Ροκ" Τζόνσον, Πολ Χέιμαν, Αντερτέικερ, Κέιν, Σάικο Σιντ, Ρόντι Πάιπερ, Ντάιαμοντ Ντάλας Πέιτζ, Μπιγκ Σόου, Ντάνιελ Μπράιαν, Βίκι Γκερέρο, Τρις Στράτους και άλλοι.

 Τηλεοπτική ιστορία 
Από το ξεκίνημα της προβολής του το 1993, ως το 2000, το Raw προβαλλόταν από το κανάλι USA Network. Το 2000 έγινε η μεταγραφή στον τότε σταθμό TNN, που αργότερα μετονομάστηκε σε Spike TV. Τον Μάρτιο του 2005 έληξε το τηλεοπτικό συμβόλαιο του Raw με το Spike TV. Το κανάλι και το σόου του WWE δεν κατέληξαν σε συμφωνία και έτσι το Raw επέστρεψε στο USA Network, όπου ήταν και μέχρι το 2024. Από τον Ιανουάριο του 2025 το σόου άρχισε να προβάλλεται στο Netflix.

 Πηγές 
 Η ιστοσελίδα του Raw
 TV.com για το Raw 
 USA Network.com για το Raw 

 Παραπομπές 

 Δείτε Επίσης 
 Pay Per View (WWE)
 WWE SmackDown
 WWE

Κατηγορία:Αμερικανικές τηλεοπτικές σειρές
Κατηγορία:Επαγγελματική Πάλη
Κατηγορία:Τηλεοπτικές σειρές του USA Network